Дюра Папгаргаї

**Дюра Папгаргаї** (*11. новембра 1936, Руски Керестур&nbsp;— †15. марца 2008, Нови Сад)&nbsp;— руски писатель, новинар, главни и одвичательни редактор часопису за литературу, културу и дружтвени питаня **', драмски дїяч и инициятор вецей културних манифестацийох.

== Биография ==
Народзел ше у Руским Керестуре 11. новембра 1936. року. Оцец Дюра, мац Маґдалена, народзена Роман. Основну школу и нїзшу ґимназию закончел у своїм валалє (1943–1951), стредню физкултурну школу у Новим Садзе (1952–1956). Робел як наставнїк у основней школи у [[Вербас (город)|Вербаше]] и [[Руски Керестур|Руским Керестуре]] (1956–1959), потим як новинар у редакциї новинох **' (1963–1966). У Новим Садзе тиж и дипломовал югославянску литературу на Филозофском факултету (ґрупа Югославянска литература и южнославянски язики, 1960–1964). Прейг 27 роки бул главни и одвичательни редактор обновеного часопису *Шветлосц* у НВП *Руске слово* (1966–1993).

Источасно бул и гонорарни драматург, а потим директор *Драми Сербского народного театра* у Новим Садзе (1979–1982). Бул тиж єден спомедзи найзначнєйших иницияторох снованя *Аматерского руского театра «Дядя»* зоз сценами у Новим Садзе и Руским Керестуре и длугорочни його уметнїцки руководитель. У тим театре вон и усовершел свойо режисерске искуство и ту витворел найвекшу часц режийних постановкох. До скорейчасовей пензиї пошол 1993. року зоз длужносци главного и одвичательного редактора часопису *Шветлосц*, значно начатого здравя. Умар несподзивано 15. марца 2008. року у Новим Садзе, а поховани є 17. марца истого року на теметове у Руским Керестуре.

## Творчосц
Поезию почал обявйовац у Пионирскей заградки 1951. року, а окрем поезиї пише и приповедки и драмски твори, як за старших так и за дзеци. Перша кнїжка обявена му 1968 (*Ту, такой при шерцу*). Перши є руски писатель котрому кнїжки обявени на українским язику (*Наталка, дзивче хторе любело конї*, 1996), на словацким (*Вина*, 1985), на мадярским (*Вовчи роки*, 1988), на анґлийским (*Путованє на юг*, 2006). На сербским язику му обявени кнїжки поезиї *И з циньом и з прахом*, 2003 и *Лифт за безбрижище*, 2006. Автор є *Антолоґиї рускей поезиї* (1984).

Визнаний є поета, прозни и драмски писатель, литературни критичар, антолоґичар и театрални режисер. Автор є
векшого числа кнїжкох поезиї и прози як за одроснутих, так и за дзеци. Написал и 23 драми, котри му обявени, а скоро шицки и виводзени на сцени або на радию. Проза Дюри Папгаргая найлєпше представена зоз двома кнїжками — у романє за дзеци *Конєц швета* (1980) и у зборнїку приповедкох *Вина* (1984).

## Припознаня
За свою плодну роботу на вецей польох култури достал векше число значних наградох и припознаньох. Найзначнєйши медзи нїма то: *Награда „Невен"* (1980), *Искри култури* КПЗ Войводини (1982), *Октоберска награда* Городу Нового Саду (1984), *Вукова награда* КПЗ Сербиї (1996), *[[Премия Александра Духновича|Награда „Александер Духнович"]]* (1997) и *Награда за животне дїло* Дружтва писательох Войводини.

## Жридла и вязи
* **Олександр Дуліченко**: Папгаргаї Дюра (Papharhaji Đura) //  
* 
* 
* 
* 

## Фусноти

Катеґорія:Русиньскы поеты
Катеґорія:Русиньскы писателї
Катеґорія:Русинскы драматици
Катеґорія:Русиньскы режісеры‎
Катеґорія:Новосадска универзита
1997